АКТИ

ОПШТИНСКОГ ШТАБА ЗА ВАНРЕДНЕ СИТУАЦИЈЕ

7. Образац 1. Закључак штаба

Република Србија укидање ВС

ОПШТИНА ЋИЋЕВАЦ

ОПШТИНСКИ ШТАБ ЗА ВАНРЕДНЕ

СИТУАЦИЈЕ ОПШТИНЕ ЋИЋЕВАЦ

Број: 87-5/21-04

Датум: 17.05.2020. године

На основу члана 43. став 1. тачка 7) Закона о смањењу ризика од катастрофа и управљању ванредним ситуацијама ("Службени гласник РС", број 87/2018), члана 10. Уредбе о саставу начину и организацији рада штабова за ванредне ситуације ("Службени гласник РС", број 27/2020), Штаб за ванредне ситуације општине Ћићевац на ванредној седници одржаној 17.05.2021. године, донео је

З А К Љ У Ч А К

којим се предлаже председнику општине да укине ванредну ситуацију на територији општине Ћићевац

1. Штаб за ванредне ситуације, на основу Предлога за укидање ванредне ситуације на територији општине Ћићевац Завода за јавно здравље (епидемиолошка ситуација се поправља, већ седам дана уназад континуирано опада стопа оболевања на територији општине Ћићевац и испод просека је за Расински округ, у последњој недељи праћења) предлаже председнику општине - укидање ванредне ситуације на територији општине Ћићевац.
2. Штаб ће редовно информисати и обавештавати становништво и јавност о свим битним чињеницама од значаја за заштиту и спасавање, као и о престанку опасности због којих је ванредна ситуација проглашена.

Доставити:

-председници општине

-надлежном Окружном штабу за ванредне ситуације

-архиви Штаба за ванредне ситуације

М.П.

штаба

 КОМАНДАНТ ШТАБА

 Др Мирјана Кркић, с.р.

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

36.

Република Србија Образац 3. Одлука о укидању ВС

ОПШТИНА ЋИЋЕВАЦ

Број: 87-6/21-04

Датум: 17.05.2021. године

На основу члана 39. став 1. Закона о смањењу ризика од катастрофа и управљању ванредним ситуацијама („Сл. гласник РС“, број 87/2018), члана 20. став 1. тачка 8) и члана 44. Закона о локалној самоуправи („Сл. гласник РС“, број 129/2007, 83/2014 – др. закон, 101/2016 – др. закон и 47/2018) и члана 60. став 1. тачка 19) Статута општине Ћићевац („Сл. лист општине Ћићевац“, бр. 3/19), а на основу Закључка Општинског штаба за ванредне ситуације општине Ћићевац бр. 87-5/21-04 од 17.05.2021. године, председник општине доноси

О Д Л У К У

о укидању ванредне ситуације за целу територију

 општине Ћићевац

1. Укида се се ванредна ситуација за целу територију општине Ћићевац, проглашена Одлуком председника општине, због настуапања опасности од пандемије од вируса Ковид 19, јер су престали разлози њеног проглашења.
2. Ступањем на снагу ове одлуке, престаје да важи Одлука којом је ова ванрена ситуација проглашена (Одлука бр. 87-4/20-02  године од 11.12.2020. године).
3. Ову одлуку доставити Окружном штабу за ванредне ситуације Расинског УО, Републичком штабу за ванредне ситуације - Сектору за ванредне ситуације, Одељењу за ВС у (назив територијално надлежног одељења), јавним предузећима, установама и другим учесницима у спровођењу мера заштите и спасавања.
4. Ова одлука ступа на снагу даном доношења и објавиће се у Службеном гласнику општине Ћићевац.

Број: 87-6/21-04

У Ћићевцу

Дана:17.05.2021. године

М.П.

 ПРЕДСЕДНИК ОПШТИНЕ

 Др Мирјана Кркић, с.р.

37.

На основу члана 46. Закона о локалној самоуправи (“Сл. гласник РС”, бр. 129/07, 83/14 – др. закон, 101/16 – др. закон и 47/18) и члана 64. Статута општине Ћићевац (“Сл. лист општине Ћићевац”, бр. 3/19), Општинско веће општине Ћићевац, на 32. седници одржаној 22.04.2021. године, доноси

Р Е Ш Е Њ Е

1. Даје се сагласност начелнику Општинске управе општине Ћићевац – Мирјани Станојевић Јовић, дипл. правнику, да може закључити Уговор о пружању услуга са ЈКСП „Развитак“ Ћићевац за 2021. годину, а у циљу остваривања одређених заједничких интереса у складу са Одлуком о комуналном уређењу и хигијени општине Ћићевац бр. 355-109/14-04 од 24.10.2014. године и Одлуком о додељивању искључивог права јавним предузећима којима је оснивач општина Ћићевац за обављање комуналних делатности („Сл. лист општине Ћићевац“, бр. 1/21 и 8/21).

2. Решење објавити у „Сл. листу општине Ћићевац“.

3. Решење доставити: начелнику ОУ и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06-32/21-02 од 22.04.2021. године

 ПРЕДСЕДНИК

 Др Мирјана Кркић, с.р.

38.

 На основу члана 33. Закона о јавној својини ("Сл. гласник РС", број 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС", бр. 16/2018), члана 46. Закона о локалној самоуправи ("Сл. гласник РС", број 127/2009, 83/2014 - др. закон, 101/2016 – др. закон и 47/2018), члана 64. Статута општине Ћићевац ("Сл. лист општине Ћићевац", бр. 3/19), члана 3. Одлуке о грађевинском земљишту ("Сл. лист општине Ћићевац", бр. 13/10, 4/11, 8/11 и 2/17) а у складу са Одлуком о покретању поступка отуђења непокретности из јавне својине општине Ћићевац ("Сл. лист општине Ћићевац", бр. 7/21), Општинско веће општине Ћићевац на 34. седници одржаној дана 17.5.2021. године, донело је

РЕШЕЊЕ

О РАСПИСИВАЊУ ЈАВНОГ ОГЛАСА РАДИ ОТУЂЕЊА НЕПОКРЕТНОСТИ

 - ЗЕМЉИШТА И ОБЈЕКТА

 ИЗ ЈАВНЕ СВОЈИНЕ ОПШТИНЕ ЋИЋЕВАЦ ПУТЕМ ЈАВНОГ НАДМЕТАЊА

1. Општина Ћићевац отуђује непокретности из јавне својине општине Ћићевац уписаних у листу непокретности 2176 КО Сталаћ и то:

кп. бр. 4112 КО Сталаћ, потес Село:

- земљиште под зградом - објектом, површине 6а 81 м2, грађевинско земљиште изван грађевинског подручја ,

- земљиште уз зграду – објекат површине 15а 90м2, грађевинско земљиште изван грађевинског подручја, све укупно 22а 71м2,

- зграда бр.1 – зграда за коју није позната намена, налегле површине 681м2 .

2. Непокретност која је предмет надметања се отуђује у постојећем “виђеном“ стању, без права купца на накнадне рекламације.

Укупна почетна купопродајна цена износи 5.798.027 динара, што прерачунато по званичном курсу Народне банке Србије на дан процене износи 49.310,00 евра.

Коначна купопродајна цена биће утврђена након спроведеног поступка јавног надметања.

Купопродајна цена утврђена у висини најповољније понуде уплатиће се у динарској противвредности по званичном средњем курсу Народне банке Србије, на дан уплате.

Рок плаћања купопродајне цене је 15 дана од дана закључења купопродајног уговора.

Трошкови потврде уговора код јавног бележника и други евентуални трошкови који могу произаћи из релизације овог правног посла падају на терет купца.

3. Право учешћа на огласу имају сва правна и физичка лица која уплате депозит у поступку јавног надметања.

Учесник у поступку јавног надметања дужан је да до 22.6.2021. године уплати депозит у износу 10% од почетне купопродајне цене у динарској противредности на уплатни рачун јавних прихода 840-841151843-84 Приходи од продаје земљишта у корист општине.

Учесници који нису успели на јавном надметању имају право на повраћај депозита у року од 8 дана од одржаног јавног надметања.

Најповољнијем понуђачу уплаћени депозит ће бити урачунат у укупну цену.

Пријава за учешће у поступку јавног надметања доставља се у затвореној коверти са видљивом назнаком на који се оглас односи, као и непокретност у Огласу за коју се понуда подноси, ко је подносилац пријаве.

Пријава се доставља на писарницу Општинске управе општине Ћићевац са назнаком за Одсек за урбанизам, грађевинарство и инспекцијске послове.

Пријава мора да садржи:

1) за правно лице: назив, седиште и број телефона и мора бити потписана од овлашћеног лица и оверена печатом, извод из регистра привредних субјеката надлежног органа органа и потврда о пореском идентификационом броју, потпис на пријави мора бити оверен печатом;

2) за физичко лице садржи: име и презиме, адресу, број личне карте, матични број и број телефона и мора бити потписана;

3) за предузетника - извод из регистра надлежног органа и потврда о пореском идентификационом броју.

Уз пријаву се мора доставити доказ о уплати депозита, за физичка лица очитана лична карта, изјава подносиоца пријаве да прихвата све услове јавног огласа, да је упознат са фактичким стањем непокретности на терену и да нема предмет надметања.

У случају да подносиоца пријаве заступа пуномоћник, пуномоћје за заступање мора бити оверено код јавног бележника.

Подносиоци неблаговремене односно непотпуне пријаве не могу да учествују у поступку.

Пријава је непотпуна ако не садржи све што је прописано, ако нису приложене све исправе како је то предвиђено огласом односно не садржи све податке који су предвиђени овим огласом или ако су подаци дати супротно објављеном огласу. Непотпуне и неблаговремене пријаве се одбацују.

4. Увид у документацију (акти о власништву и измиреним трошковима коришћења непокретности) у вези непокретности из тачке 1. овог огласа која се отуђује из јавне својине општине Ћићевац, може се извршити у просторијама Одсека за урбанизам, грађевинарство и инспекцијске послове општине Ћићевац.

5. Пријаве на оглас подносе се у периоду од 25.05.2021. године до 23.06.2021. године.

6. Јавно надметање обавиће се испред Комисије за отуђење непокретности из јавне својине дана 29.06.2021. године у 10.00 часова у великој сали Скупштине општине Ћићевац.

Критеријум за избор најповољнијег понуђача је висина понуђене купопродајне цене.

Јавно надметање спровешће се ако истом присуствује најмање један понуђач лично или преко овлашћеног пуномоћника.

Учесник на јавном наметању који понуди највиши износ купопродајне цене потписује изјаву о висини понуђене цене коју је дужан да уплати у року утврђеним огласом.

Уколико учесник из претходног става, не закључи уговор у року од 8 дана од дана правоснажности одлуке о избору најповољнијег понуђача и не уплати купопродајну цену губи право на повраћај депозита.

7. Предлог одлуке о избору најповољнијег понуђача, након спроведеног поступка јавног надметања односно прикупљања писмених понуда, доноси Веће на основу образложеног предлога Комисије.

8. Оглас ће бити објављен на Огласној табли Општинске управе општине Ћићевац, на сајту општине Ћићевац, "Сл. листу општине Ћићевац" и дневном листу који се дистрибуира на целој територији Републике Србије.

9. Решење ступа на снагу осмог дана од дана објављивања у "Сл. листу општине Ћићевац".

ОПШТИНСКО ВЕЋЕ ОПШТИНЕ ЋИЋЕВАЦ

Бр: 464-1/21-02 од 17.5.2021. године

 Председник

 Др Мирјана Кркић, с.р.

39.

 На основу члана 46. став 1. тачка 2) и 8) Закона о локалној самоуправи („Сл. гласник Републике Србије“, бр. 12/07, 83/2014-др. закон, 101/2016-др. закон и 47/2018) а у вези члана 33. став 4. Правилника о стандардима за категоризацију угоститељских објеката за смештај („Сл. гласник РС“, број 83/2016 и 30/2017), и члана 64. Статута општине Ћићевац („Сл. лист општине Ћићевац“, бр. 3/2019), Општинско веће општине Ћићевац на 34. седници одржаној 17.5.2021. године донело је

РЕШЕЊЕ

О ОБРАЗОВАЊУ КОМИСИЈЕ ЗА КАТЕГОРИЗАЦИЈУ УГОСТИТЕЉСКИХ ОБЈЕКАТА

I

Овим решењем образује се Комисија за категоризацију угоститељских објеката на подручју општине Ћићевац, у следећем саставу:

1. Драгана Радосављевић, Служба за локални економски развој

2. Зоран Антић, Одсек за урбанизам

3. Драгана Милосављевић, Одсек за буџет, финасије, ЛПА, привреду и ЛЕР.

II

Задатак Комисије је:

- да на захтев физичких и правних лица коју су власници смештајних објеката, сувласници или чланови домаћинства спроведе поступак категоризације угоститељских објеката за смештај туриста, ради пружања угоститељских услуга туристима на територији општине Ћићевац;

- да приликом утврђивања испуњености услова за тражену категорију, у складу са стандардима за категоризацију угоститељских објеката за смештај, сачињава записник о утврђеном чињеничном стању у погледу уређаја, опреме и услуга по свим елементима и критеријумима за категоризацију;

- писменим путем обавештава подносиоца захтева о датуму и времену утврђивања услова за тражену категоризацију;

- да након утврђивања испуњености услова даје предлог на основу кога ће начелник Општинске управе донети Решење о категоризацији, односно уколико нису испуњени услови прописани законском регулативом и подзаконским прописима, Решење о одбијању захтева за кетегоризацију и

- да обавља друге послове у складу са законом, подзаконским прописима и одлукама који се односи на категоризацију угоститељских објеката.

III

Записник се саставља у присуству подносиоца захтева, у два истоветна примерка од којих један остаје подносиоцу захтева.

Записник потписује председник и чланови Комисије као и подносилац захтева.

IV

Комисија је самостална у свом раду и за свој рад одговара Општинском већу. Комисија је дужна да Општинском већу доставља извештај о свом раду.

V

Ово решење објавити у „Службеном листу општине Ћићевац“.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 322-2/21-02 од 17.5.2021. године

 ПРЕДСЕДНИК

 Др Мирјана Кркић, с.р.

40.

На основу члана 46. Закона о локалној самоуправи (''Сл. гласник РС'', бр. 129/07, 83/14 –др. закон, 101/16- др. закон и 47/18), члана 37. Правилника о раду Савета за координацију послова безбедности саобраћаја на путевима („Сл. гласник РС“, бр. 8/20), члана 64. Статута општине Ћићевац (''Сл. лист општине Ћићевац'', бр. 3/19) и Програма коришћења средстава за финансирање унапређења безбедности саобраћаја на путевима за 2020. годину у општини Ћићевац (''Сл. лист општине Ћићевац'', бр. 16/19), Општинско веће општине Ћићевац, на 21. седници, одржаној дана 24.2.2021. године, донело је

З А К Љ У Ч А К

1. УСВАЈА СЕ Извештај о реализацији планираних активности за период 1.1.2020. године до 31.12.2020. године Програма коришћења средстава за финансирање унапређења безбедности саобраћаја на путевима општине Ћићевац.

2. Закључак објавити у ''Сл. листу општине Ћићевац''.

3. Закључак доставити: Агенцији за безбедност саобраћаја, Одсеку за буџет, финансије, привреду, ЛЕР и ЛПА, Савету за безбедност саобраћаја и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 228-3/19-02 од 24.2.2021. године

 ЗАМЕНИК ПРЕДСЕДНИКА

 Александар Шулић, с.р.

41.

На основу члана 19. став 2. Закона о безбедности саобраћаја на путевима („Сл. гласник РС“, бр. 41/09, 53/10, 101/11, 32/13- одлука УС, 55/14, 96/15- др. закон, 9/16- одлука УС, 24/18, 41/18- др. закон, 87/18, 23/19 и 128/20- др. закон), на предлог Савета за координацију послова безбедности саобраћаја на путевима, на територији локалне самоуправе Ћићевац и на основу позитивног мишљења Агенције за безбедност саобраћаја ИСА број: П1114/2021-4 од 14.4.2021. године, Општинско веће општине Ћићевац на 32. седници одржаној дана 22.4.2021. године, доноси

ПРОГРАМ

за рад Савета за координацију послова безбедности саобраћаја на подручју

локалне самоуправе Ћићевац, за 2021.годину

 I ОПШТЕ ОДРЕДБЕ

Члан 1.

 Програмом за рад Савета за координацију послова безбедности саобраћаја на подручју локалне самоуправе Ћићевац за 2021. годину (у даљем тексту: Програм) утврђују се циљеви, мере и активности у оквиру кључних области рада, рокови, финансијска средства и одговорни субјекти за спровођење истих, предвиђених законским и подзаконским прописима о безбедности саобраћаја на путевима у циљу унапређења безбедности саобраћаја на путевима.

Члан 2.

У складу са чланом 17, 18. и 19. Закона о безбедности саобраћаја на путевима, средства за реализацију Програма предвиђена су Одлуком о буџету локалне самоуправе Ћићевац за 2021. годину, у висини од 5.500.000,оо динара и биће усмерена на спровођење мера и активности у оквиру кључних области рада које представљају саставни део овог Програма.

Члан 3.

Коришћење наведених средстава из члана 2. овог Програма, биће засновано на принципу финансирања програмских задатака из реалних извора и у диманици која обезбеђује реализацију расхода по утврђеним приоритетима Савета за координацију послова безбедности саобраћаја на подручју локалне самоуправе Ћићевац до нивоа реализованих прихода.

Члан 4.

Уколико се приходи не остваре у планираном износу, планиране активности реализују се према степену приоритета које одреди Савет за координацију послова безбедности саобраћаја на подручју локалне самоуправе Ћићевац.

Члан 5.

У складу са чланом 9. став 2. тачка 15) Закона о безбедности саобраћаја на путевима и чланом 30. Правилника о раду Савета за координацију послова безбедности саобраћаја на путевима („Сл. гласник РС“, бр. 8/2020), овај Програм, координатор доставља Агенцији на сагласност путем ИСА апликације.

II РЕАЛИЗАЦИЈА МЕРА И РАСПОДЕЛА СРЕДСТАВА

Члан 6.

Средства за реализацију дефинисана у члану 2. Програма, сходно одредбама Закона о безбедности саобраћаја на путевима и Правилника о раду савета за координацију послова безбедности саобраћаја на путевима, користиће се за мере и активности описане у табели.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Област рада | Мера | Активност | Рокови | Финансијска средства | Извори финансирања (\*) | Одговорни субјекти |  | Проценат по областима |  |
| Унапређење саобраћајне инфраструктуре | Израда техничке документације за општинске путеве и улице | Реализацијом ове мере се постиже безбедно вођење пешачких токова, одваја се пешачки од моторног саобраћаја | 31.12.2021. | 500.000 | НК | Савет | 9,09 | 50% |  |
| Изградња паркинг простора непосредно уз школске и предшколске установе | Мера има за циљ да се возила безбедно зауставе испред школе, а да деца на уређеном месту напусте возила и упуте се ка школи | 31.12.2021. | 450.000 | НК | Савет | 8,18 |  |
| Мере које се односе на уређење растиња у зони пута | Ова мера ће се примењивати на деловима пута на којима растиње заклања геометријске карактеристике пута, саобраћ. елементе пута, онемогућава уочавање учесника у саобраћају | 31.12.2021. | 500.000 | НК | Савет | 9,09 |  |
| Мере које се односе на унапређење осветљења раскрсница, делова пута и тротоара | Реализацијом ове мере повећава се видљивост на раскрсницама, смањује могућност за настанак саобраћајних незгода. Овом мером се унапређује -поправља осветљење на већ осветљеним деловима пута, на којима је због неадекватног одржавања осветљење непотпуно или није у функцији, односно уколико не постоји осветљење врши се ново осветљење. На тротоару се овом мером повећава код пешака осећај сигурности и заштите | 31.12.2021. | 700.000 | НК | Савет | 12,73 |  |
| Мере за принудно успоравање и умиривање саобраћаја- вештачке избочине и платформе | Мере за принудно успоравање и умиривање саобраћаја- вештачке избочине и платформе | 31.12.2021. | 600.000 | НК | Савет | 10,91 |  |
| Рад савета | Учешће чланова Савета на стручним скуповима | Учешће чланова Савета на стручним скуповима | 31.12.2021. | 150.000 | НК | Савет | 2,73 | 2,73 |  |
| Унапређење саобраћајног образовања и васпитања | Подршка активностима саобраћајног образовања и васпитања у школи | Предавања, презентације, трибине, вршњачка едукација. Едукације за повећање безбедности деце и ученика у саобраћају | 31.12.2021. | 250.000 | НК | Савет, Полицијска станица Ћићевац, Основне школе | 4,54 | 12,72 |  |
| Подршка активностима саобраћајног образовања и васпитања учесника у саобраћају (тракториста, моторциклиста, бициклиста, пешака) | Предавања, презентације, трибине. Услуге организовања догађаја и спровођење кампање са промотивним материјалом за повећање безбедности учесника у саобраћају (тракториста, моторциклиста, бициклиста, пешака- 65+ (стари) и млади). Едукације за повећање безбедности учесника у саобраћају | 31.12.2021. | 450.000 | НК | Савет, Полицијска станица Ћићевац, Основне школе | 8,18 |  |
| Превентивно-промотивне активности из области безбедности саобраћаја | Подршка организацији бициклистичке трке у Ћићевцу | Предавања, презентације у сарадњи са Бициклистичким савезом Србије, подршка у организацији бициклистичке трке у Ћићевцу, која се планира за 29. мај 2021. године, а у оквиру Купа Србије | 30.05.2021. | 500.000 | НК | Савет, Бициклистички савез Србије | 9,09 | 21,82 |  |
| Превентивно промотивне активности из области безбедности саобраћаја | Активности у функцији безбедности деце у саобраћају- набавка безбедоносних седишта за децу- са едукацијом родитеља о правилној употреби истих. Активности у функцији безбедности предшколаца и ученика- набавка светлећих- светлоодбојних торби, качкета, привезака, беџева, наруквица- трака и сличне опреме .Активности у функцији безбедности тракториста- набавка ротационих светала Активности у функцији безбедности у теретном саобраћају – флоресцентни прслуци и набавка промоматеријалаАктивности у виду појачане контроле путничког саобраћаја – алкохол, појасеви и брзина | 31.12.2021. | 700.000 | НК | Савет, Полицијска станица,Основне школе, Предшколска установа | 12,73 |  |
| Научно-истраживачки рад у области безбедности саобраћаја | / | / | / | / | / | / | / | / |  |
|  |  |  |  |  |  |  |  |
|  |  |  |  |  |  |  |  |
| Опремање јединица саобраћајне полиције и других органа надлежних за послове безбедности саобраћаја | Техничко унапређење јединица саобраћајне полиција | Набавка опреме и средстава потребних за рад саобраћајне полиције ПС Ћићевац,1.Алкометарски уређај 1 ком. (по могућству Drager Alcotest 7510)2.Десктоп рачунари – 2 комада (по могућности Altos Gamer, Ryzen 3/8 GB/240 GB SSD/GT 1030/600W или Altos Sirius, Ryzen 3/8 GB/240 GB BBT/GT 1030 s) са мониторима 22 инча, тастатурама и мишом, наведене рачунари су потребни за унос и евидентирање прекршајних налога сачињених у контроли саобраћаја3.Несесер за вршење увиђаја саобраћајних незгода–1 комад, са 22 комада и комплетом опреме за увиђаје4.Лизалице за дрогатест–20 комада, марке Dragtest 5000STK7 | 31.12.2021. | 700.000 | НК | Савет | 12,73 | 12,73 |  |  |
|  |  | УКУПНО (%): | 100 |

\*-користити скраћенице: за наплаћене новчане казне за прекршаје –НК, из буџета јединице локалне самоуправе – БЈЛС, поклони или прилози покровитеља – ППК, остали приходи – ОП

ОПШТИНСКО ВЕЋЕ ОПШТИНЕ ЋИЋЕВАЦ

Бр. 228-1/21-02 од 22.4.2021. године

 ПРЕДСЕДНИК

Др Мирјана Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**С А Д Р Ж А Ј**

**АКТИ**

**ОПШТИНСКОГ ШТАБА ЗА ВАНРЕДНЕ СИТУАЦИЈЕ**

Страна

 7. Закључак којим се предлаже председнику општине да укине ванредну ситуацију

 на територији општине Ћићевац....................................................................................... 1

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

36. Одлука о укидању ванредне ситуације за целу територију општине Ћићевац........................ 1

 37. Решење о давању сагласности начелнику Општинске управе општине Ћићевац да може

 закључити Уговор о пружању услуга са ЈКСП "Развитак" Ћићевац за 2021. годину............. 2

 38. Решење о расписивању јавног огласа ради отуђења непокретности - земљишта и објекта

 из јавне својине општине Ћићевац путем јавног надметања..................................................... 2

 39. Решење о образовању Комисије за категоризацију угоститељских објеката........................... 4

 40. Закључак о усвајању Извештаја о реализацији планираних активности за период 1.1.2020.

 до 31.12.2020. године Програма коришћења средстава за финансирање унапређења

 безбедности саобраћаја на путевима општине Ћићевац............................................................. 4

 41. Програм за рад Савета за координацију послова безбедности саобраћаја на подручју

 локалне самоуправе Ћићевац, за 2021. годину............................................................................ 5

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТОПШТИНЕ ЋИЋЕВАЦ ЗА 2021. ГОДИНУГодишња претплата износи 2.000,00 динараНаруџбе слати на Општинску управуУПЛАТУ ВРШИТИ НА РАЧУН 840-742351843-94ОПШТИНСКА УПРАВА ОПШТИНЕ ЋИЋЕВАЦ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260